Diari Oficial de la Generalitat Valenciana


Sumari del DOGV 7685, del 24-12-2015 (2015/10565)

RESOLUCIÓ de 9 de març de 2015, de la presidenta, per la qual s'autoritza una modificació pressupostària de l'exercici 2015 per a la concessió de subvencions als operadors del transport de l'Àrea Metropolitana de València i Castelló, dirigides a l'aplicació de descomptes en el cost de l'Abonament Transport Jove adquirit per joves entre 14 i 30 anys titulars del Carnet Jove. (16.20.003/15).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7685

Data del DOGV
:   24-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10857


Data del document
:   09-03-2015

Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 9 de març de 2015, de la presidenta, per la qual s'autoritza una modificació pressupostària de l'exercici 2015 per a la concessió de subvencions als operadors del transport de l'Àrea Metropolitana de València i Castelló, dirigides a l'aplicació de descomptes en el cost de l'Abonament Transport Jove adquirit per joves entre 14 i 30 anys titulars del Carnet Jove. (16.20.003/15). [2015/10214]  
La Direcció General de l'Institut Valencià de la Joventut. Generalitat Jove ha proposat l'aprovació d'una modificació pressupostària consistent en la modificació d'una línia de subvenció del capítol IV. L'esmentada línia, inclosa en el pressupost de despeses de l'organisme de l'exercici 2015 té com a objectiu el foment de l'ús del transport públic entre els joves titulars de Carnet Jove i està dotada amb 380.000,00 euros.  
La Llei 18/2010, de 30 de desembre, de la Generalitat, de Joventut de la Comunitat Valenciana, en relació amb les funcions de l'IVAJ.GVA JOVE, i l'Ordre 17/2010, de 14 de juliol, de la Conselleria de Benestar Social, per la qual es regula el Carnet Jove a la Comunitat Valenciana, establix que la Generalitat, a través de l'IVAJ.GVA JOVE, és la responsable de gestionar el Carnet Jove a la Comunitat Valenciana, com un servei que s'oferix als joves per a facilitar la seua mobilitat i intercomunicació, així com possibilitar el seu accés, per mitjà de l'articulació de determinats avantatges, a béns i serveis de caràcter social, cultural, econòmic i educatiu.  
A més, entre les principals funcions de l'IVAJ.GVA JOVE es troba la d'atendre la millora de la qualitat de vida dels joves, i la d'impulsar la prestació de serveis a la joventut, tant des del sector públic com des del privat. Per a això establix les directrius generals de la política juvenil a desenvolupar per la Generalitat, fomentant la col·laboració interinstitucional.  
Així doncs, a fi de fomentar l'ús del transport públic entre els joves, es pretén aconseguir una reducció en el preu dels serveis de transport, per a fer més fàcil i econòmics els seus desplaçaments, i ampliar d'aquesta manera la cobertura dels serveis del Carnet Jove.  
  
A aquests efectes, es va consignar en la Llei 8/2014, de 26 de desembre, de Pressupostos de la Generalitat per a l'exercici 2015, una línia pressupostària amb en el capítol IV del pressupost de despeses, amb un import de 380.000,00 euros destinada a facilitar a joves usuaris del Carnet Jove el transport públic a través de descomptes en aquest. L'esmentada línia té caràcter nominatiu distribuït, segons aquest detall:  
  
La determinació dels operadors beneficiaris d'aquesta línia, així com el repartiment de l'import de la subvenció efectuat, es correspon amb les dades del pressupost de l'exercici 2014, exercici en què ja es va aplicar aquesta subvenció en virtut de la Resolució del director general de la Joventut i de l'IVAJ.GVA JOVE, de data 31 de juliol de 2014.  
Després de l'aprovació de la Llei 8/2014, de 26 de desembre, de Pressupostos de la Generalitat per a l'exercici 2015, s'han dut a terme negociacions amb els operadors de transport de l'Àrea Metropolitana de Castelló, en virtut de les quals l'IVAJ.GVA JOVE pren la decisió d'ampliar la cobertura d'aquesta línia als operadors que treballen en aquesta àrea.  
Els operadors de transport de l'Àrea Metropolitana de Castelló a què cal estendre la subvenció són:  
  
OPERADOR CIF  
AUTOTRANSPORTES COLECTIVOS CASTELLONENSES, SA (ACCSA) A-12012373  
LA HISPANO DEL CID, SA A-12007555  
AUTOS MEDITERRANEO, SA A-12000394  
VIA RESERVADA, SA A-12915948  
  
  
  
Tenint en compte aquestes noves incorporacions, i calculant el repartiment dels imports de manera proporcional a allò que s'ha executat per cada operador en l'exercici 2014.  
D'acord amb el que establix l'article 63 de la Llei 47/2003, de 26 de novembre, General Pressupostària, aplicable amb caràcter supletori, que atorga la competència en modificacions de crèdit als titulars dels departaments ministerials, i en virtut del que establix l'article 57 i 61.bis del Text Refós de la Llei d'Hisenda Pública de la Generalitat Valenciana, resolc:  
  
Autoritzar una modificació de la línia nominativa SE000023, pel que fa als seus beneficiaris i al repartiment de l'import del global de la línia, que quedaria com seguix:  
  
OPERADOR IMPORT (?)  
FERROCARRILS DE LA GENERALITAT VALENCIANA (FGV) 149.275,00  
EMPRESA MUNICIPAL DE TRANSPORTS DE VALÈNCIA (EMT) 76.475,00  
METRORBITAL UTE 4.025,00  
FERNANBUS, SA 58.975,00  
EDETANIA BUS, SA 13.020,00  
AUTOBUSES VALENCIA A CATARROJA, SA (AUVACA) 15.155,00  
AUTOS VALLDUXENSE, SA (AVSA) 29.155,00  
AUTOCARES HERCA, SL 2.520,00  
AUTOBUSES BUÑOL, SL 315,00  
URBETUR, SA 1.085,00  
AUTOTRANSPORTES COLECTIVOS CASTELLONENSES (ACCSA) 13.000,00  
LA HISPANO DEL CID, SA 1.608,00  
AUTOS MEDITERRANEO, SA 253,00  
VIA RESERVADA, SA 15.139,00  
  
  
  
València, 9 de març de 2015.- La consellera de Benestar Social i presidenta de l'IVAJ.GVA JOVE: Asunción Sánchez Zaplana.